Möguleg áhætta af notkun catgut sauma sem framleiddir eru úr görnum nautgripa Catgut er framleitt úr smáþörmum nautgripa ( og stundum geita ) . Nautgripagarnir flokkast nú undir afurðir sem taldar geta borið kúariðu , sé þeirra neytt ( sbr. tilmæli Evrópusambandsins CD 2000 / 418 / EU og CD 2001 / 2 / EU . Eftirlitsnefnd um lækningatæki á vegum Evrópusambandsins hefur komist að þeirri niðurstöðu að áhætta á Creutzfeldt-Jacobs sjúkdómi af notkun catgut sauma í skurðaðgerðum sé mögulega hærri en 1 / 106 sem talin eru viðmiðunarmörk . Tekið skal þó fram að ekki eru til dæmi um smit sjúkdómsins af þessum völdum . Saumar eru hins vegar framleiddir úr öðrum ólífrænum efnum sem geta í öllum tilvikum komið í stað catgut ( sbr. skýrslu um önnur efni en dýraþarma til framleiðslu á saumum frá vísindanefnd Evrópuráðsins um lækningatæki frá 16. september 1998 ) . Í ljósi þessa er því ekki heimilt lengur að nota catgut unnið úr nautgripaþörmum við skurðaðgerðir og sárameðferð á Íslandi . Mælst er til að birgðum verði eytt og þar fylgt reglum um eyðingu lífræns úrgangs . Landlæknir beinir þeim tilmælum til forstöðumanna að þeir komi þessum ábendingum til hlutaðeigandi aðila , þ.e. lækna , tannlækna , ljósmæðra , hjúkrunarfræðinga , yfirmanna innkaupa og birgðastjóra á stofnunum . Til forstöðumanna heilbrigðisstofnana , yfirmanna innkaupa / birgðastjóra , heilbrigðis - og tryggingamálaráðuneytis , héraðslækna , Félags íslenskra hjúkrunarfræðinga , Ljósmæðrafélags Íslands , Læknafélags Íslands , Tannlæknafélags Íslands .